CELEX: E2013J0015
Language: bg
Date: 2013-12-06 00:00:00
Title: Решение на Съда от 6 декември 2013 година по дело E-15/13 — Надзорен орган на ЕАСТ срещу Исландия (Неизпълнение от страна на държава от ЕИП на нейните задължения — Директива 2009/22/ЕО на Европейския парламент и на Съвета от 23 април 2009 г. относно исковете за преустановяване на нарушения с цел защита на интересите на потребителите)

27.3.2014   
            
            
               BG
            
            
               Официален вестник на Европейския съюз
            
            
               C 88/14
            
         
      РЕШЕНИЕ НА СЪДА
   
   от 6 декември 2013 година
   по дело E-15/13
   Надзорен орган на ЕАСТ срещу Исландия
   (Неизпълнение от страна на държава от ЕИП на нейните задължения — Директива 2009/22/ЕО на Европейския парламент и на Съвета от 23 април 2009 г. относно исковете за преустановяване на нарушения с цел защита на интересите на потребителите)
   2014/C 88/11
   По дело Е-15/13 Надзорният орган на ЕАСТ срещу Исландия — ИСК за постановяване, че като не е приела в предвидения срок или не е уведомила незабавно Надзорния орган на ЕАСТ относно мерките, необходими за транспонирането на акта, посочен в точка 7г от приложение XIX към Споразумението за Европейското икономическо пространство (Директива 2009/22/ЕО на Европейския парламент и на Съвета от 23 април 2009 г. относно исковете за преустановяване на нарушения с цел защита на интересите на потребителите), адаптиран към Споразумението за ЕИП с протокол 1 към него, Исландия не е изпълнила задълженията си съгласно акта и съгласно член 7 от Споразумението за ЕИП, Съдът в състав: Carl Baudenbacher, председател, Per Christiansen и Páll Hreinsson (съдия докладчик), съдии, постанови на 6 декември 2013 г. решение със следния диспозитив:
   С настоящото Съдът:
   
               1.
            
            
               постановява, че като не е приела в предвидения срок мерките, необходими за прилагането на акта, посочен в точка 7г от приложение IX към Споразумението за Европейското икономическо пространство (Директива 2009/22/ЕО на Европейския парламент и на Съвета от 23 април 2009 г. относно исковете за преустановяване на нарушения с цел защита на интересите на потребителите), адаптиран към Споразумението за ЕИП с протокол 1 към него, Исландия не е изпълнила задълженията си съгласно акта и съгласно член 7 от Споразумението за ЕИП.
            
         
               2.
            
            
               нарежда на Исландия да заплати съдебните разноски.